PRM วิ่งฉิว 4% โบรกฯ แนะ “ซื้อเก็งกำไร” ลุ้นทดสอบแนวต้าน 9.60 บาท
PRM วิ่งฉิว 4% โบรกฯ แนะ “ซื้อเก็งกำไร” ลุ้นทดสอบแนวต้าน 9.60 บาท โดยล่าสุด ณ เวลา 15.50 น. อยู่ที่ระดับ 9.35 บาท เพิ่มขึ้น 0.35 บาท หรือ 3.89% สูงสุดที่ระดับ 9.55 บาท ต่ำสุดที่ระดับ 9 บาท มูลค่าการซื้อขาย 80.42 ล้านบาท
21 มี.ค. 2561

ผู้สื่อข่าวรายงานว่า ราคาหุ้น บริษัท พริมา มารีน จำกัด (มหาชน) หรือ PRM ณ เวลา 15.50 น. อยู่ที่ระดับ 9.35 บาท เพิ่มขึ้น 0.35 บาท หรือ 3.89% สูงสุดที่ระดับ 9.55 บาท ต่ำสุดที่ระดับ 9 บาท มูลค่าการซื้อขาย 80.42 ล้านบาท

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์แนะนำ “ซื้อเก็งกำไร” โดยมองว่าราคาผ่านจุดต่ำสุดแล้ว หลังจากลงมาเข้าสู่กรอบล่างของแนวโน้มที่เป็นขาลงและค่อย ๆ ฟื้นตัวขึ้น ซึ่งมองรอบการฟื้นตัวยังไม่จบ มีโอกาสไปต่อ โดยมีเป้าหมายแรก 9.60 บาท  พร้อมมองแนวรับไว้ที่ 8.90-9.10 บาท และแนวต้าน 9.40-9.60 // 10.00 บาท